num_pages: 109
description: रहस्याची सुरुवात! ‘विजू, या मुंबई-पुणे हमरस्त्यावर मी बेहद्द खूश आहे. कारण याच रस्त्याने प्रवास करताना आपल्या आयुष्यातील अनेक मस्त भानगडी घडल्या आहेत. या योगायोगाचे माझ्याप्रमाणे तुलाही आश्चर्य वाटायला हवे.’ भरवेगाने मोटार चालविणारा झुंजार त्याच्या शेजारी बसलेल्या विजयेला म्हणाला. ‘होय. याच रस्त्यावर संकटांत सापडलेल्या कित्येक सुंदरींबरोबर तुमची मैत्री जुळून आली आहे आणि तुम्हाला त्यामुळे खूप मजा करता आली आहे हे अगदी खरे आहे.’ विजया कपाळावर आठ्या चढवून म्हणाली. ‘तू भलतीच संशयी बुवा!’ झुंजार हसून म्हणाला, ‘विजू, तुझ्यावर माझे प्रेम आहे. अगं, आपले लग्न झाले आहे!’ ‘तुमच्यासारख्या स्वच्छंदी माणसाबरोबर लग्न करण्यात माझा महामूर्खपणा झाला आहे.’ ती म्हणाली.
title: झुंजार आणि कपटजाल!: Zunjar Aani kapatjaal!
publisher: Book Hungama (Srujan Dreams Pvt. Ltd.)